Document ID: 32004R1713

KOMISJONI MÄÄRUS (EÜ) nr 1713/2004,
30. september 2004,
millega kehtestatakse erandid määrusest (EÜ) nr 800/1999 asutamislepingu I lisas loetlemata kaupadena muudesse kolmandatesse riikidesse kui Bulgaariasse eksporditavate toodete osas
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 6. detsembri 1993. aasta määrust (EÜ) nr 3448/93, milles sätestatakse põllumajandussaaduste töötlemisel saadud teatavate kaupadega kauplemise kord, (1) eelkõige selle artikli 8 lõiget 3,
ning arvestades järgmist:
(1)
Komisjoni 13. juuli 2000. aasta määruse (EÜ) nr 1520/2000 (milles sätestatakse teatavate asutamislepingu I lisas loetlemata kaupadena eksporditavate põllumajandussaaduste ja -toodete eksporditoetuste andmise süsteemi ühised üksikasjalikud rakenduseeskirjad ning nende toetussummade kinnitamise kriteeriumid) (2) artikli 16 lõikes 1 on sätestatud, et komisjoni 15. aprilli 1999. aasta määrust (EÜ) nr 800/1999 (millega sätestatakse põllumajandustoodete eksporditoetuste süsteemi ühised üksikasjalikud rakenduseeskirjad) (3) kohaldatakse asutamislepingu I lisas loetlemata kaupadena eksporditavate toodete suhtes.
(2)
Määruse (EÜ) nr 800/1999 artiklis 3 on sätestatud, et konkreetsesse kolmandasse riiki importimisel omandatakse õigus eksporditoetusele, kui selle riigi suhtes kohaldatakse diferentseeritud toetust. Kõnealuse määruse artiklites 14, 15 ja 16 on sätestatud diferentseeritud toetuse maksmise tingimused, eelkõige toodete sihtkohta jõudmise tõendamiseks esitatavad dokumendid.
(3)
Diferentseeritud toetuse kohaldamise puhul nähakse määruse (EÜ) nr 800/1999 artikli 18 lõigetega 1 ja 2 ette, et toetuse osa, mille arvutamiseks kasutatakse toetuse alammäära, makstakse eksportija taotluse korral, kui on esitatud tõend, et toode on ühenduse tolliterritooriumilt lahkunud.
(4)
Nõukogu 24. septembri 2004 aasta määrusega (EÜ) nr 1676/2004 (millega võetakse vastu autonoomsed üleminekumeetmed teatavate Bulgaariast pärit töödeldud põllumajandussaaduste importimise ning teatavate põllumajandussaaduste Bulgaariasse eksportimise suhtes) (4) nähakse ette, et alates 1. oktoobrist 2004 kaotatakse ühepoolselt toetused asutamislepingu I lisas loetlemata töödeldud põllumajandussaaduste eksportimisel Bulgaariasse.
(5)
Bulgaaria on otsustanud kohaldada impordi sooduskorda oma territooriumile imporditavate kaupade suhtes ainult siis, kui asjaomased kaubad on varustatud dokumentidega, mis kinnitavad, et kõnealused tooted ei ole eksporditoetuste jaoks kõlblikud.
(6)
Seoses nimetatud sooduskorraga on asjakohane, võttes arvesse Bulgaaria võimalikku ühinemist Euroopa Liiduga ja eesmärgiga vältida liigseid kulutusi ettevõtjate jaoks kolmandate riikidega kauplemisel, kohaldada üleminekumeetmena erandit määrusest (EÜ) nr 800/1999 selles osas, mis nõuab diferentseeritud toetuste korral impordi tõendamist. Juhul, kui kõnealuste konkreetsete sihtriikide suhtes ei ole eksporditoetust kindlaks määratud, on asjakohane jätta see asjaolu arvesse võtmata eksporditoetuse alammäära määramisel.
(7)
Seoses sellega, et määruses (EÜ) nr 1676/2004 kehtestatud ühepoolsed üleminekumeetmed jõustuvad 1. oktoobril 2004, peaks käesolev määrus jõustuma selle avaldamisele järgneval päeval.
(8)
Käesolevas määruses sätestatud meetmed on kooskõlas asutamislepingu I lisas loetlemata töödeldud põllumajandussaadustega kauplemise horisontaalküsimusi käsitleva korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Erandina määruse (EÜ) nr 800/1999 artiklist 16 ei nõuta määruse (EÜ) nr 1520/2000 B lisas loetletud ja määrusega (EÜ) nr 1676/2004 kaetud kaupade suhtes toetuse maksmisel impordiga seotud tolliformaalsuste täitmise tõendamist, kui toetuse diferentseerimise põhjuseks on üksnes asjaolu, et Bulgaaria jaoks ei ole toetust kindlaks määratud.
Artikkel 2
Asjaolu, et määruse (EÜ) nr 1520/2000 B lisas loetletud ja määrusega (EÜ) nr 1676/2004 kaetud kaupade Bulgaariasse eksportimise osas ei ole eksporditoetust kindlaks määratud, ei võeta arvesse määruse (EÜ) nr 800/1999 artikli 18 lõikes 2 nimetatud eksporditoetuse alammäära määramisel.
Artikkel 3
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolevat määrust kohaldatakse alates 1. oktoobrist 2004.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 30. september 2004

Labels: 3
15
5
6